**NOLIKUMS DALĪBAI IELU TIRDZNIECĪBĀ**

**HERCOGA JĒKABA GADATIRGŪ 2022. gada 1. oktobrī**

**1. Vispārīgie noteikumi**

* Amatnieku tirgus (turpmāk – Pasākums) tiek organizēts Kuldīgas pilsētas kultūrtūrisma pasākuma *“Hercoga Jēkaba gadatirgus 2022” ietvaros*.
* Tirdzniecības organizators ir SIA “Kuldīgas komunālie pakalpojumi” (turpmāk – Organizators).
* Tirdzniecības pretendents ir fiziska vai juridiska persona, kas ir iesniegusi pieteikumu tirdzniecībai Pasākumā (turpmāk – Pretendents).
* Tirdzniecības dalībnieks ir fiziska vai juridiska persona, kuru Organizators ir apstiprinājis dalībai Pasākumā (turpmāk – Dalībnieks).
* Tirdzniecības vietas (3x3m) tiks izvietotas Kuldīgā, Kalna ielā, Liepājas ielā, Baznīcas ielā un Kalna ielas nr.19 pagalmā. Tirdzniecības vietām tiks piešķirti kārtas numuri.
* Organizatora noteiktajā zonējumā tirgotājiem tiks piedāvāts elektrības pieslēgums. Dalībniekam pieteikumā jānorāda nepieciešamā jauda, kā arī līdzi jāņem savi elektrības vadu pagarinātāji.

**2. Prasības Pretendentiem**

* Par Pasākuma Pretendentu var būt gan fiziska, gan juridiska persona, kura reģistrējusies kā saimnieciskās darbības veicējs. Pasākuma pretendenti tiek reģistrēti šādā prioritārā secībā:
* amatu meistari – latviešu tradicionālās un mūsdienu lietišķās mākslas dekoratīvu un ikdienā lietojamu priekšmetu izgatavotāji, kuri izstrādājumus gatavo pašrocīgi, izmantojot idejas, kas gūtas no latviešu tautas arheoloģiskā un etnogrāfiskā mantojuma (keramika, stikla apstrāde, pinumi, metālkalumi, ādas apstrāde, kokapstrāde, etnogrāfiskas un mūsdienīgas rotas, austi tekstila izstrādājumi, adījumi, tamborējumi, šuvumi, izšuvumi, filcējumi, batikas, individuāli ražoti tekstila izstrādājumu izejmateriāli – lins, vilnas dzija);
* Latvijas lauku saimniecībās audzētas lauksaimniecības produkcijas, augļu, ogu, dārzeņu pārstrādes produktu (sukādes, sīrupi, ievārījumi u.c.), piena, gaļas, maizes, zivju un to pārstrādes produktu, biškopības produktu un piparkūku individuālos ražotājus, un dabiskās kosmētikas, pirts lietas (ķermeņa kopšanas līdzekļi, pirts piederumi) individuālie ražotāji un grāmatu izdevēji;
* pārējie tirgotāji.

**3. Pretendentu pieteikšanās un vērtēšanas kārtība**

* Pieteikties dalībai Pasākumā var **tikai elektroniski,** aizpildot pieteikuma veidlapu mājaslapā [www.kkp.lv](http://www.kkp.lv/). **Pieteikumus pieņemsim līdz 2022.gada 12. septembrim.**
* Kā apstiprinājumu par dalību tirgū, dalībnieks saņems tirdzniecības vietas nomas līgumu (parakstītu no organizatora puses) pieteikumā norādītajā e-pastā līdz 2022. gada 17. septembrim.
* Tirdzniecības vieta tiek rezervēta līdz saņemta maksa par dalību Pasākumā, bet ne ilgāk kā uz 5 (piecām) dienām pēc līguma nosūtīšanas uz e-pasta adresi.
* Maksājumi ir jāveic avansā, maksājumus veicot uz nosūtītā līguma pamata uz līgumā norādīto konta numuru.
* Ja dalībnieks nav veicis apmaksu noteiktajā termiņā, tirdzniecības vietas rezervācija tiek atcelta.
* Organizatoram ir tiesības:
* pieņemt vērtēšanai tikai tos Pieteikumus, kas ir aizpildīti atbilstoši prasībām, pilnībā un precīzi;
* izvērtēt katra Pretendenta pieteikumā norādītās produkcijas saturu, pieprasot Pretendentam papildus informāciju par produkciju – paplašinātu aprakstu un produkcijas fotogrāfijas;
* izveidot komisiju, lai izvērtētu Pretendentu tirdzniecības pieteikumos norādītās produkcijas atbilstību šo Noteikumu prasībām, izcelsmi, saturu, kvalitāti un Pretendenta uzticamību, ņemot vērā sadarbību iepriekšējos Organizatora rīkotajos Pasākumos;
* apstiprināt dalībai Pasākumā tos Pretendentus, kuru piedāvājums saskaņā ar komisijas novērtējumu atbilst visām šo Noteikumu prasībām, un, kuru piedāvājums pēc Organizatora ieskatiem padara daudzveidīgāku un interesantāku Pasākuma kopainu;
* neapstiprināt dalību Pasākumā tiem Pretendentiem, kuru produkcijas saturs un/vai kvalitāte komisijas novērtējuma rezultātā atzīta par Pasākumam neatbilstošu.
* Organizatora nolēmumi attiecībā uz tirdzniecības Dalībnieku atlasi un tirdzniecības vietu izkārtojumu ir galīgi un nav apstrīdami. Organizatoram ir tiesības pēc saviem ieskatiem izvietot un līdz Pasākuma sākumam mainīt Dalībnieku izkārtojumu tirdzniecībai paredzētajās vietās.

**4. Dalības maksa un norēķinu kārtība**

* Pasākumā tiesīgi piedalīties tikai tie Pretendenti, kuri reģistrēti pie Organizatora par Pasākuma Dalībnieku.
* Dalības maksa (ar PVN) par vienu vietu līdz 3 metriem šajā pasākumā ir:

|  |  |  |
| --- | --- | --- |
|  Preču grupas |  Latvijas tirgotāji | Ārvalstu tirgotāji |
| Kalna ielā (Eur) |  Citās tirdzniecības zonās un tirdzn.maksa Kuldīgas novada tirgotājiem (Eur) | Visās tirdzniecības zonās  |
| Gaļas un zivju izstrādājumi  | 60.50 | 37.51 | 60.50 |
| Maize, piena produkti, garšvielas | 48.40 | 30.25 | 48.40 |
| Konditorejas izstrādājumi | 36.30 | 22.99 | 36.30 |
| Amatniecība, lietišķās mākslas izstrādājumi | 36.30 | 22.99 | 36.30 |
| Rūpnieciski izgatavoti izstrādājumi, t.sk. kažokādu izstrādājumi | 48.40 | 30.25 | 48.40 |
| Augu valsts produkti, to izstrādājumi | 36.30 | 22.99 | 36.30 |
| Tirdzniecība ar saldējumu, bezalkoholiskiem dzērieniem, karstām uzkodām no speciālām iekārtām | 36.30 | 22.99 | 36.30 |
| Tirdzniecība ar alu no speciālām iekārtām | 133.10 | 81.07 | 133.10 |
| Tirdzniecība ar alkoholiskiem dzērieniem un fasēto alu | 181.50 | 110.11 | 181.50 |
| Tirdzniecība ar paša ražotu vīnu, raudzētiem dzērieniem vai alkoholiskiem dzērieniem | 60.50 | 37.51 | 60.50 |
| Elektrība 1kw jaudas pieslēgums | 8.00  | 8.00  | 8.00 |
| **Obligātās papildizmaksas** | **Par vienu dienu**  |
| Atkritumi (60l)  | 1,04 |
| **Papildizmaksas** |  |
| Iesniegto datu korekcija pēc pieteikuma iesniegšanas / līguma sagatavošana | 5.00 |

* Visiem Dalībniekiem, kuri saņēmuši apstiprinājumu dalībai Pasākumā, maksājums ir jāveic **tikai ar pārskaitījumu, mērķī norādot LĪGUMA NR., DATUMU UN SUMMU**:
* SIA “Kuldīgas komunālie pakalpojumi”, PVN maks.reģ.Nr.LV56103000221, A/S SEB banka, LV60UNLA0050021616900.

**5. Tirdzniecības atļauju saņemšanas kārtība**

Tirgošanās vietu ierādīšana un dokumentu izsniegšana notiks 2022. gada 1. oktobrī no plkst. 7.00 – 10.30 Kuldīgā, Pilsētas laukumā 2, 1. stāvā. Preču pievešana un izkraušana no automašīnām pasākuma teritorijā jābeidz līdz plkst. 11.00.

**6. Tirdzniecības vietu iekārtošana un tās noteikumi**

* Ierašanās no plkst. 7.00 līdz plkst. 11.00\*, tirdzniecību vietu novākšanās laiks no plkst. 17.00 līdz 20.00.

\* pirms norādītā laika ar transporta līdzekli iebraukt aizliegts.

* Tirdzniecības laikā aizliegta papildu produkcijas piegāde izmantojot autotransportu.
* Tirdzniecības laikā aizliegts uz tirdzniecības ielas izvietot elektrības ģeneratorus.
* Pēc tirdzniecības vietas iekārtošanas, autotransportam nekavējoties ir jāizbrauc no svētku norises vietas, bet ne vēlāk kā 30 min. pirms tirdzniecības sākuma.

**7. Dalībnieku pienākumi un atbildība**

21. Izsniegtajām identifikācijas kartēm ir jābūt piestiprinātām redzamā vietā – pie telts. Atļaujā ierakstītā fiziskā persona vai uzņēmuma pārstāvis ir atbildīgs par šo Noteikumu ievērošanu un kārtību savā tirdzniecības vietā.

22. Izsniegtās automašīnas caurlaides jānovieto aiz automašīnas priekšējā vējstikla citiem labi redzamā vietā:

22.1. ja pārbaudes laikā tirdzniecības vietā nav sastopama atbildīgā persona, tirgotais produkcijas veids un/vai saturs atšķiras no pieteikumā reģistrētā un/vai Dalībnieks ir patvaļīgi mainījis ierādīto tirdzniecības vietu un/vai patvaļīgi izvieto preci ārpus ierādītās tirdzniecības vietas, Organizatoram ir tiesības, pieprasīt novērst pārkāpumu;

22.2. ja pārkāpums netiek novērsts, vai tiek izdarīts atkārtoti, Organizatoram ir tiesības vienpusēji sastādīt pārkāpuma konstatācijas aktu, pārtraukt Dalībnieka dalību Pasākumā pirms tā beigām, un nākamajos rīkotajos pasākumos atteikt dalību šim Dalībniekam.

23. Tirdzniecības vietā jāievēro mazumtirdzniecības noteikumi un citi tirdzniecību reglamentējoši normatīvie akti, kā arī atsevišķu preču aprites, izplatīšanas, publiskas demonstrēšanas vai reklamēšanas īpašā kārtība, kas noteikta normatīvajos aktos. Katrs Dalībnieks pats ir atbildīgs par normatīvo aktu prasību izpildi. **Organizators neatbild par šo prasību neievērošanu no Dalībnieka puses**.

24. Dalībniekam pēc administrējošo un kontrolējošo dienestu pieprasījuma ir jāuzrāda visas nepieciešamās tirdzniecības atļaujas.

25. Tirdzniecības vietā katrs Dalībnieks pats ir atbildīgs par sanitāro un higiēnas prasību, ugunsdrošības noteikumu un darba drošības noteikumu ievērošanu.

26. Tirdzniecību beidzot, Dalībnieks tirdzniecības vietu atstāj tīru, sauso atkritumu maisiņus izmetot tuvākajā konteinerā.

27. Par savas realizējamās produkcijas tirgošanas saskaņošanu ar Pārtikas un veterinārā dienesta attiecīgā novada pārvaldi ir atbildīgs pats Dalībnieks saskaņā ar Pārtikas aprites uzraudzības likumu, Ministru Kabineta 2010. gada 12. maija noteikumiem Nr.440 „Noteikumi par tirdzniecības kārtību tirgos, gadatirgos, ielu tirdzniecības vietās un izbraukumos”, EK Regulu Nr. 852/2004 par pārtikas produktu higiēnu.

28. Dalībnieks aizpildot pieteikumu – apliecina par Valsts ieņēmumu dienestā reģistrētas nodokļu un citu maksājumu reģistrēšanas elektroniskās ierīces vai iekārtas tehniskās pases vai Valsts ieņēmumu dienestā reģistrētu kvīšu esību.

29. Dalībnieks nav tiesīgs izvietot reklāmu un izplatīt reklāmas materiālus bez saskaņošanas ar Organizatoru ārpus savas tirdzniecības vietas.

30. Dalībnieks nav tiesīgs demontēt tirdzniecības vietu pirms Pasākuma beigām.

31. Dalībniekam, kurš izmanto tirdzniecības vietu Pasākumā, jāievēro šie Noteikumi un citi tirdzniecību reglamentējoši normatīvie akti.

32. Dalībnieka pieteikums dalībai ir apliecinājums tam, ka ar iepriekš minētajiem noteikumiem ir iepazinies.

**8. Organizatora pienākumi un atbildība**

33. Dalībniekiem, kuri tirgo pārtikas preces un kuru preču uzglabāšanas noteikumi tirdzniecības laikā paredz aukstuma iekārtu izmantošanu, attiecīgajā tirdzniecības zonējumā tirdzniecības vietās tiks nodrošināts elektroenerģijas pieslēgums (Dalībniekiem pašiem jānodrošina pagarinātāji).

34. Organizators nodrošina Dalībnieku ar transporta caurlaidēm preču un/vai tirdzniecības iekārtu piegādei Pasākuma iekārtošanas un demontāžas laikā.

35. **Ja pieteikums dalībai Pasākumā tiek atsaukts no Dalībnieka puses vai Dalībnieks neierodas uz Pasākumu, tad Organizatoram ir tiesības izmantot pieteikto tirdzniecības vietu pēc saviem ieskatiem, kā arī Organizators neatmaksā Dalībniekam samaksāto tirdzniecības vietas nomas maksu.**

36. Organizatora kontaktpersona: Dace Grehova, tālr. 26603289, darba dienās no plkst. 9.00 līdz 17.00, e-pasts: dace.grehova@kuldiga.lv.

*SIA „Kuldīgas komunālie pakalpojumi”*

*valdes loceklis:* Kaspars Poriķis